Songwon

Songwon er et fylke (kun) i provinsen Chagang i Nord-Korea. Fylket grenser til Usi og Kopung i nord, Tongsin i øst, Huichon i sør, samt Tongchang i vest. Fylket var opprinnelig en del av Chosan, men ble fradelt i 1949 samtidig som provinsen ble etablert.

Chongchonelva og Chungmanelva flyter begge gjennom fylket. Terrenget er ellers fjellrikt dominert av Pinandokfjellene og Chogyuryongfjellene mot sør i fylket. men den høyeste fjelltoppen ligger i nord, Koambong med 1744 moh. Klimaet er kontinentalt, men relativt fuktig. Frosten kommer tidlig i oktober og varer til sent april.

Viktigste næringsvei er landbruk og skogsdrift. 93 prosent av fylket er dekt av skog. innenfor landbruket holdes for det meste kyr, mens det dyrkes mais og ris. Et vannreservoar på 67 km² er bygd over Chungman og ble ferdigstilt i 1980, og benyttes for vannkraftproduksjon.

Referanser

Eksterne lenker
 Profil av Chagang-provinsen
 Detaljert kart (koreansk)

Chagang